CELEX: C2005/205/20
Language: sk
Date: 2005-08-20 00:00:00
Title: Vec C-252/05: Návrh na začatie prejudiciálneho konania podaný uznesením High Court of Justice (England and Wales), Queen's Bench Division (Administrative Court), Divisional Court, z 20. mája 2005, ktorý súvisí s konaním: The Queen on the application of Thames Water Utilities Ltd proti South East London Division, Bromley Magistrates' Court, vedľajší účastník konania: The Environment Agency

20.8.2005   
            
            
               SK
            
            
               Úradný vestník Európskej únie
            
            
               C 205/11
            
         Návrh na začatie prejudiciálneho konania podaný uznesením High Court of Justice (England and Wales), Queen's Bench Division (Administrative Court), Divisional Court, z 20. mája 2005, ktorý súvisí s konaním: The Queen on the application of Thames Water Utilities Ltd proti South East London Division, Bromley Magistrates' Court, vedľajší účastník konania: The Environment Agency
   (Vec C-252/05)
   (2005/C 205/20)
   Jazyk konania: angličtina
   High Court of Justice (England and Wales), Queen's Bench Division (Administrative Court), Divisional Court, podal uznesením z 20. mája 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: The Queen on the application of Thames Water Utilities Ltd proti South East London Division, Bromley Magistrates' Court, vedľajší účastník konania: Environment Agency, a bol doručený kancelárii Súdneho dvora 15. júna 2005.
   High Court of Justice (England and Wales), Queen's Bench Division (Administrative Court), Divisional Court, žiada Súdny dvor, aby rozhodol o nasledujúcich otázkach:
   
               1.
            
            
               Sú odpadové vody, ktoré unikli z kanalizačnej siete prevádzkovanej verejným podnikom pre správu kanalizácií podľa smernice o čistení komunálnych vôd 91/271/EHS (1) („smernica o čistení komunálnych vôd“ ) a/alebo Water Industry Act (zákon o vodnom priemysle) z roku 1991 („WIA 1991“) „odpadom“ v zmysle smernice 75/442/EHS (2) (v znení zmien a doplnení smernice 91/156/EHS (3)) (ďalej len „rámcová smernica o odpadoch“)?
            
         
               2.
            
            
               V prípade kladnej odpovede na otázku č. 1, hore uvedené odpadové vody:
               
                           a)
                        
                        
                           sú vyňaté z rozsahu pojmu „odpad“ v zmysle rámcovej smernice o odpadoch na základe článku 2 ods. 1 písm. b) bodu iv) tejto smernice a najmä na základe smernice o čistení komunálnych vôd a/alebo WIA 1991, prípadne
                        
                     
                           b)
                        
                        
                           spadajú do rozsahu pôsobnosti článku 2 ods. 2 rámcovej smernice o odpadoch a sú vyňaté z rozsahu pojmu „odpad“ v zmysle rámcovej smernice o odpadoch, a to najmä na základe smernice o čistení komunálnych vôd?
                        
                     
         
      (1)  Smernica Rady 91/271/EHS z 21. mája 1991 o čistení komunálnych odpadových vôd, Ú. v. ES L 135, 30.5.1991, s. 40.
   
      (2)  Smernica Rady 75/442/EHS z 15. júla 1975 o odpadoch, Ú. v. ES L 194, 25.7.1975, s. 39.
   
      (3)  Smernica Rady 91/156/EHS z 18. marca 1991, ktorou sa mení a dopĺňa smernica 75/442/EHS o odpadoch, Ú. v. ES L 78, 26.3.1991, s. 32.